**V Ý Z V A**

**na predkladanie ponúk**

 **(zákazka s nízkou hodnotou)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

Identifikácia verejného obstarávateľa

Názov verejného obstarávateľa: **Stredná priemyselná škola stavebná a geodetická**

Adresa sídla: Drieňová 35, 826 64 Bratislava

IČO: 42253888

Typ verejného obstarávateľa: § 7 ods. 1, písm. d) zákona

Kontaktná osoba: Mgr. Pavol Krajči

tel. č.: +421 907 409 793

e-mail: vo@agency4academy.sk

adresa hlavnej stránky verejného obstarávateľa (URL): <https://stav-geo.edupage.org/>

**Názov zákazky**

„Technické vybavenie“

**Zákazka sa delí na časti:**

ÁNO

Logický celok č. 1: Počítačové zariadenia

Logický celok č. 2: Tlačiarne

CPV kód

30200000-1 Počítačové zariadenia a spotrebný materiál

30232100-5 Tlačiarne a zapisovače

Druh zákazky

Zákazka na dodanie tovaru.

Opis predmetu zákazky

Predmetom zákazky je zabezpečenie dodávky Technického vybavenia podľa špecifikácie, ktorá tvorí Prílohu č. 1 tejto Výzvy a ktorá je rozdelená na 2 logické celky č. 1 a č. 2 a podľa požiadaviek verejného obstarávateľa. Súčasťou zákazky sú všetky náklady priamo aj nepriamo súvisiace s predmetom zákazky (doprava na miesto dodania, balné, montáž a všetky ostatné súvisiace náklady uchádzača v zmysle Prílohy č. 1 tejto Výzvy).

Spôsob určenia ceny

* 1. Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. [18/1996 Z. z.](https://www.slov-lex.sk/pravne-predpisy/SK/ZZ/1996/18/) o cenách v znení neskorších predpisov.
	2. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.
	3. Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:
* Navrhovaná celková zmluvná cena bez DPH,
* Sadzba DPH v % a vyčíslená hodnota DPH,
* Navrhovaná celková zmluvná cena vrátane DPH.
	1. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“ resp. vyznačením tejto možnosti v Prílohách tejto Výzvy.

Výsledok verejného obstarávania

kúpna zmluva

V prípade, ak sa úspešnými uchádzačmi pre rôzne logické celky stanú rozličné podnikateľské subjekty, dôjde k uzavretiu kúpnych zmlúv na každý logický celok osobitne. V prípade, ak sa stane úspešným uchádzačom pre viaceré logické celky rovnaký podnikateľský subjekt, v tom prípade bude uzavretá jedna kúpna zmluva zahŕňajúca predmetné logické celky.

Požadovaná lehota, resp. trvanie zmluvy

3 mesiace

Predpokladaná hodnota zákazky:

**58.665,17 EUR bez DPH**

Logický celok č. 1: 56.960,17 EUR bez DPH

Logický celok č. 2: **1.705,00 EUR bez DPH**

Hlavné podmienky financovania a platobné dojednania

Predmet zákazky bude financovaný zo štrukturálnych a investičných fondov EÚ v rámci Operačného programu Ľudské zdroje a vlastných zdrojov verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom.

Všetky náklady a výdavky spojené s prípravou, spracovaním a predložením ponuky znáša uchádzač.

Podmienky účasti

Informácie a formálne náležitosti nevyhnutné na splnenie podmienok účasti týkajúce sa osobného postavenia

* 1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky.

**Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

* 1. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**Zdôvodnenie primeranosti určených podmienok účasti**

Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.

**Kritériá na vyhodnotenie ponúk**

Verejný obstarávateľ stanovil 1 kritérium na vyhodnotenie ponúk:

**Najnižšia cena za predmet zákazky v EUR vrátane DPH.** Ponuky budú vyhodnocované podľa stanovených kritérií na základe najnižšej ceny. **Každý logický celok bude vyhodnocovaný samostatne**.

**Pravidlá uplatnenia stanovených kritérií na vyhodnotenie ponúk sú nasledujúce:**

Uchádzač, ktorého celková cena za daný logický celok bude po vyhodnotení ponúk najnižšia, sa umiestni na 1. mieste. Na ďalších miestach sa umiestnia uchádzači zostupne podľa zvyšujúcej sa celkovej ceny ich ponuky za daný logický celok.

* 1. Uchádzač **musí** predložiť Návrh na plnenie kritérií vrátane vyplnenej Cenovej tabuľky uvedený v Prílohe č. 2 tejto Výzvy.
	2. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek.

Lehota na predkladanie ponúk

13. 11. 2020 do 10.00 hod.

Miesto a spôsob predloženia ponúk

Ponuky je možné predkladať v **elektronickej** podobe. Ponuku je potrebné doručiť na emailovú adresu: voagency4academy@gmail.com. Do predmetu e-mailu treba uviesť heslo: **„CENOVÁ PONUKA – Technické vybavenie“.** Pri predkladaní ponuky v elektronickej podobe musí byť uchádzačom predložená vyplnená **Príloha č. 2**  a **Príloha č. 3**, obe podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne oskenované (scan) a doručené v lehote na predkladanie ponúk na vyššie uvedenú mailovú adresu.

Maximálna veľkosť prijatej pošty 1 doručeného e-mailu na e-mail kontaktnej osoby verejného obstarávateľa je max. 10 MB, a to vrátane príloh. V prípade, že veľkosť odosielanej pošty presahuje tento limit, verejný obstarávateľ odporúča uchádzačom rozdeliť ponuku do viacerých emailov a na túto skutočnosť verejného obstarávateľa vhodným spôsobom upozorniť (napr. do predmetu emailu uchádzač uvedie: **1. časť** cenovej ponuky – **Logický celok č. 1; 2. časť** cenovej ponuky –**Logický celok č. 2** atď.

Obsah ponuky uchádzača

* 1. Uchádzač predloží v elektronickej podobe:
* vyplnený a podpísaný Návrh na plnenie kritérií a cenovú tabuľka s nacenenými položkami - **Príloha č. 2** tejto Výzvy,
* vyplnenú a podpísanú - Kúpnu zmluvu - **Príloha č. 3** tejto Výzvy.

Ak uchádzač nepredloží všetky požadované dokumenty podľa bodu 1.9 tejto výzvy a nebude možné uplatniť inštitút vysvetlenia/doplnenia v zmysle zákona, nebude jeho ponuka hodnotená.

Uchádzač je oprávnený je v súlade s § 42 ods. 3 zákona o verejnom obstarávaní predložiť ponuku aj na technický a funkčný ekvivalent. Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený (viď rozhodnutie Rady Úradu pre verejné obstarávanie č. 503-9000/2014-KR/5 zo dňa 03.03.2014). Ak uchádzač predkladá ekvivalent, už vo svojej ponuke, predloží dôkaz o ekvivalentnosti ním navrhovanej ponuky (riešenia) s predmetom zákazky definovaným v rámci opisu predmetu zákazky (viď rozsudok SD EÚ vo veci C‑14/17 z 12. júla 2018). Ide napr. o technické listy, resp. technické parametre ponúkaného tovaru, na základe ktorých verejný obstarávateľ vyhodnotí splnenie požiadaviek na predmet zákazky. Za technický a funkčný ekvivalent sa nepovažuje najmä taká ponuka (riešenie), s ktorého prijatím / plnením by boli spojené ďalšie vyvolané neprimerané náklady na strane verejného obstarávateľa.

Verejný obstarávateľ je oprávnený si vyžiadať typologickú špecifikáciu produktov, ktoré by potenciálny dodávateľ mienil dodať v rámci predmetného verejného obstarávania.

Jazyk, v ktorom možno predložiť ponuky je slovenský jazyk.

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**Ďalšie informácie**

Úspešný uchádzač sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.

Dátum zaslania výzvy na predkladanie ponúk

3. 11. 2020

Prílohy k Výzve na predkladanie ponúk:

Príloha č. 1 - Opis predmetu zákazky

Príloha č. 2 - Návrh uchádzača na plnenie kritérií a Cenová tabuľka s jednotlivými položkami

Príloha č. 3 - Kúpna zmluva

Príloha č. 1

**Opis predmetu zákazky:**

**„TECHNICKÉ VYBAVENIE“**

Identifikácia verejného obstarávateľa

Názov verejného obstarávateľa: **Stredná priemyselná škola stavebná a geodetická**

Adresa sídla/miesta podnikania: Drieňová 35, 826 64 Bratislava

IČO: 42253888

Uchádzač je oprávnený je v súlade s § 42 ods. 3 zákona o verejnom obstarávaní predložiť ponuku aj na technický a funkčný ekvivalent. Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený (viď rozhodnutie Rady Úradu pre verejné obstarávanie č. 503-9000/2014-KR/5 zo dňa 03.03.2014). Ak uchádzač predkladá ekvivalent, už vo svojej ponuke predloží dôkaz o ekvivalentnosti ním navrhovanej ponuky (riešenia) s predmetom zákazky definovaným v rámci opisu predmetu zákazky (viď rozsudok SD EÚ vo veci C‑14/17 z 12. júla 2018). Napr. technické listy, resp. technické parametre ponúkaného tovaru, na základe ktorých verejný obstarávateľ vyhodnotí splnenie požiadaviek na predmet zákazky.Za technický a funkčný ekvivalent sa nepovažuje najmä taká ponuka (riešenie), s ktorého prijatím / plnením by boli spojené ďalšie vyvolané neprimerané náklady na strane verejného obstarávateľa.

**Podrobný opis predmetu zákazky:**

**Logický celok 1 – Počítačové zariadenia**

|  |  |  |  |
| --- | --- | --- | --- |
| **P. č.** | **Názov položky/ tovaru** | **Požadovaný počet****Kusov** | **Opis** |
| 1. | Počítač | 20 | Špecifikácia parametrov min. alebo ekvivalent: Core i7 min 8gen., 16GB RAM, graf karta min 6GB, 256GB SSD + 1TB HDD, DVD, WiFi, BT, USB 3.1, HDMI, DVI, DispalyPort, čítačka kariet, USB klávesnica a myš, Windows 1 alebo ekvivalent. |
| 2. | Notebook | 8 | Špecifikácia parametrov min. alebo ekvivalent: Core i5 min 7gen., 17,3" FHD, 8GB RAM, graf karta min 4GB, 256GB SSD m.2 + 1TB HDD, DVD, WiFi, BT, USB 3.1, HDMI, DispalyPort, čítačka kariet, touchpad, webkamera, Windows 10. |
| 3. | Kompletný interaktívny triptych board | 2 | Špecifikácia parametrov min. alebo ekvivalent: Keramická tabuľa + hliníková konšturukcia. Vertikálny posun: umožňuje komfortné zdvíhanie v rozsahu 56 cm, je vhodný do prostredia s výškovými rozdielmi medzi užívateľmi. Keramická tabuľa: popis fixkami a kriedami, 2 IR perá, jas:3500 lm - 2900 lm (ECO), kontrast:14000 : 1, rozlíšenie:WXGA,1280 x 800, živ. Lampy: 5000h,10000 h (ECO), zvuk: 16w, tech.:3LCD, USB, VGA, HDMI, LAN, RGB, WIFI, držiak, USB a napájací kábel,montáž a kabeláž. |
| 4. | Monitor | 20 | Špecifikácia parametrov min. alebo ekvivalent: 24", matný, antireflexný IPS, FHD 1920x1080, 1000:1, 5ms, 250cd, VGA HDMI alebo DP. Kompatibiliný s počítačmi uvedenými v tejto ponuke. |
| 5. | Informačný dotykový displej | 1 | Špecifikácia parametrov min. alebo ekvivalent: 43" LCD obrazovka, Informačný dotykový displej (umiestnenie napr. pri vstupe do budovy, na poschodí, ...), vytvárania obsahu pomocou jednoduchej webovej aplikácie, správa publikovaného obsahu aj na viacerých obrazovkách, možnosť personalizácie obsahu vo webovej aplikácii, možnosti (funkcie): kalendár, počasie, prázdniny, webová stránka školy, .pdf, rozvrh hodín, fotogaléria, jedálny lístok, oznamy, orientačný plán školy, plánované aktivity, školský časopis, ..., softvérová licencia na 24 mesiacov |
| 6. | Softvérový balík pre interaktívnu tabuľu1 | 1 | Špecifikácia parametrov min. alebo ekvivalent: MozaBook ako softvérový balík vyvinutý na interaktívnu tabuľu, ktorý rozširuje učebné nástroje množstvom ilustrácií a animácií zaujímavými prezentáciami. Môžete kresliť, vkladať niekoľko typov interaktívnych obsahov (3D, video, audio, flash, atď.) do kníh a pracovných zošitov programu. Obsah interaktívneho balíka mozaik3D je k dispozícií v rámci programu. Kompatibilný s kompletným interaktívnym triptich boardom. |
| 7. | Vedecká kalkulačka | 1 | Špecifikácia parametrov min. alebo ekvivalent: Kalkulačka - vedecká, pre študentov stredných a vysokých škôl, jednoduché ovládanie, 2-riadkový LCD displej, 240 funkcií, 9 nezávislých pamätí, solárne napájanie. |
| 8. | Reproduktory k PC | 1 | Špecifikácia parametrov min. alebo ekvivalent: regálový reproduktor, výkon RMS 60W, frekvenčný rozsah: od 20Hz do 20 kHz, citlivosť 85 dB, mikrofón, typ pripojenia 3,5 mm jack, AUX, RCA - Cinch  |
| 9. | Výučbový prezentačný softvér pre interaktívnu tabuľu | 1 | Špecifikácia parametrov min. alebo ekvivalent: softvérový balík vyvinutý na interaktívnu tabuľu, ktorý rozširuje učebné nástroje množstvom ilustrácií a animácií zaujímavými prezentáciami. Môžete kresliť, vkladať niekoľko typov interaktívnych obsahov (3D, video, audio, flash, atď.) do kníh a pracovných zošitov programu. |
| 10. | Vizualizér | 1 | Špecifikácia parametrov min. alebo ekvivalent: Efektívne pixely: 1920 x 1080, Výst.formát: 4:3, 16:09, 16:10, Digitálny zoom: 10x, Optický zoom: 12x, Osvetlenie: 2xLED (biela), Snímaná oblasť: A3, Iné: USB, HDMI, VGA, Mikrofon, SD Card slot, VGA k8bel, diaľkové ovládanie alebo ekvivalent. |

**Logický celok 2 – Tlačiarne**

|  |  |  |  |
| --- | --- | --- | --- |
| **P. č.** | **Názov položky/ tovaru** | **Požadovaný počet****Kusov** | **Opis** |
| 1. | 3D tlačiareň | 1 | Špecifikácia parametrov min. alebo ekvivalent: rozmery tlače: 160 x 160 x 160 mm, tlačová tryska: patentovaná tryska 0,4 mm, počet tlačových hláv: 1x pre filamenty 1,75 mm, technológia tlače: FDM (fused deposition modeling), hrúbka vrstvy: 0,05 - 0,3 mm, rýchlosť tlače: 1 - 200 mm/s, hlučnosť: max 40db, MAX teplota trysky: 260 °C, MAX teplota tlačovej podložky: 110°C, rozmery tlačiarne: 380 x 380 x 380 mm, váha tlačiarne: 13 kg, vyhotovenie: odolné celokovové telo, 2 mm hrubá nerezová oceľ, displej: 3,5" farebný dotykový LCD, motor: 57 krokový motor, tlačová plocha: 10 mm hliníková vyhrievaná podložka, 700W, podporované súbory tlače: STL, STP, OBJ, G-CODE, podporovaný OS: Windows, Linux, Mac OS, konektivita: USB, SD karta, tlačové materiály: PLA, ABS, ASA, HIPS, Flexible/TPU, Wood, Nylon, Copper, Carbon Fiber, Aluminum..., vstupné napätie: 95 - 265 V, 50/60Hz, jazyk menu tlačiarne: Slovenský, alebo ekvivalent. |
| 2. | Tlačiareň | 1 | Špecifikácia parametrov min. alebo ekvivalent: Technológia tlače: Laserová čiernobiela, Formáty papiera: A4, Funkcia: Kopírovanie a skenovanie, Manuálna obojstranná tlač, AirPrint, Rozlíšenie skeneru: 1 200 DPI, Maximálne rozlíšenie tlače: 600 DPI, Rýchlosť čiernobielej tlače: 22 str./min, Hĺbka482 mmŠírka398 mmVýška387,9 mm, Napájací kábel, Dokumentácia, Software alebo ekvivalent. |

Požadované súvisiace služby s dodaním predmetu zákazky: doručenie, balné

Miesto/miesta dodania: Sídlo verejného obstarávania

Lehota dodania tovaru: 3 mesiace (od objednávky)

Splatnosť faktúry: 30 dní

Príloha č. 2

**NÁVRH UCHÁDZAČA**

**NA PLNENIE KRITÉRIÍ A CENOVÁ TABUĽKA**

**Názov zákazky: *„*TECHNICKÉ VYBAVENIE*“.***

Základné údaje:

Názov / obchodné meno uchádzača:

Adresa sídla /miesta podnikania uchádzača:

IČO:

Ulica č.:

Obec:

PSČ

Uchádzač vyhlasuje, že **JE / NIE JE**\* platiteľom DPH.

Uchádzačom sa umožňuje predložiť ponuku na ľubovoľný počet častí. Zákazka je rozdelená na 3 časti, pretože tieto časti zákazky sú oddeliteľné a objektívne tvoria funkčne deliteľné časti.

**Logický celok 1 – Počítačové zariadenia**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky/ tovaru****V zmysle opisu zákazky** | **Merná jednotka/kus** | **Cena****za 1 ks****v EUR****bez****DPH** | **Sadzba****DPH v****%** | **Cena za 1 ks v EUR s DPH** | **Celková cena** **za požadované množstvo****v EUR****bez****DPH** | **Celková cena****za požadované množstvo v EUR****s DPH** |
| **1.** | Počítač | 20 |  | **20** |  |  |  |
| **2.** | Notebook | 8 |  | **20** |  |  |  |
| **3.** | Kompletný interaktívny triptych board | 1 |  | **20** |  |  |  |
| **4.** | Monitor | 20 |  | **20** |  |  |  |
| **5.** | Informačný dotykový displej | 2 |  | **20** |  |  |  |
| **6.** | Softvérový balík pre interaktívnu tabuľu1 | 2 |  | **20** |  |  |  |
| **7.** | Vedecká kalkulačka | 1 |  | **20** |  |  |  |
| **8.** | Reproduktory k PC | 1 |  | **20** |  |  |  |
| **9.** | Výučbový prezentačný softvér pre interaktívnu tabuľu | 1 |  | **20** |  |  |  |
| **10.** | Vizualizér | 1 |  | **20** |  |  |  |
| **Kritérium na vyhodnotenie ponúk** Najnižšia cena v EUR vrátane DPH za celý predmet zákazky |  |  |

**Cena stanovená za celý logický celok zákazky obsahuje všetky náklady súvisiace s predmetom obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady.**

**Logický celok 2 – Tlačiarne**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov položky/ tovaru****V zmysle opisu zákazky** | **Merná jednotka/kus** | **Cena****za 1 ks****v EUR****bez****DPH** | **Sadzba****DPH v****%** | **Cena za 1 ks v EUR s DPH** | **Celková cena** **za požadované množstvo****v EUR****bez****DPH** | **Celková cena****za požadované množstvo v EUR****s DPH** |
| **1.** | 3D Tlačiareň | 1 |  | **20** |  |  |  |
| **2.** | Tlačiareň | 1 |  | **20** |  |  |  |
| **Kritérium na vyhodnotenie ponúk** Najnižšia cena v EUR vrátane DPH za celý predmet zákazky |  |  |

**Cena stanovená za celý logický celok zákazky obsahuje všetky náklady súvisiace s predmetom obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady.**

V......................... dňa .............2020

–––––––––––––––––––––––––––––––––––

Meno, priezvisko

funkcia

 **podpis uchádzača/štatutárneho orgánu /osoby splnomocnenej na konanie\*** za uchádzača

\*Nehodiace sa prečiarknuť+ odtlačok pečiatky uchádzača (v prípade ak sa vyžaduje pri konaní uchádzača v zmysle zápisu do príslušného registra, do ktorého je uchádzač zapísaný)

Príloha č. 3

**Kúpna zmluva**

**uzatvorená v zmysle §409 a nasl. Obchodného zákonníka**

**Zmluvné strany**

**Kupujúci:**

|  |  |
| --- | --- |
| Obchodné meno / Názov | **Stredná priemyselná škola stavebná a geodetická** |
| Sídlo: | Drieňová 35, 826 64 Bratislava |
| IČO | 42253888 |
| Kontaktná osoba | Ing. Karol Ďungel |
| tel. č.  | 02/43339783 |
| e-mail | riaditelstvo@stav-geo.edu.sk |
| Bankové spojenie: | Štátna pokladnica |
| IBAN: | SK28 8180 0000 0070 0047 3766 |

Objednávateľ nie je platiteľom DPH

**Predávajúci:**

|  |  |
| --- | --- |
| Obchodné meno / Názov |  |
| Sídlo: |  |
| Zastúpený: |  |
| IČO: |  |
| DIČ / IČ DPH: |  |
| Kontaktná osoba |  |
| tel. č.  |  |
| e-mail |  |
| Bankové spojenie: |  |
| IBAN: |  |

Dodávateľ je / nie je platiteľom DPH

# Preambula

Kupujúci na obstaranie predmetu tejto zmluvy použil postup verejného obstarávania - § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

# Predmet zmluvy

1. Predmetom zmluvy je nákup **Technického vybavenia** v rámci projektu: "**Zvýšenie kvality odborného vzdelávania a prípravy na Strednej priemyselnej škole stavebnej a geodetickej**", ktorý je schválený na financovanie v rámci operačného programu Ľudské zdroje na MŠVVŠ SR, kód projektu v ITMS2014+: 312011Z818, podrobná špecifikácia je uvedená v **Prílohe č. 1 - Špecifikácia predmetu zákazky**, ktorá je neoddeliteľnou súčasťou tejto zmluvy.
2. Predávajúci sa zaväzuje dodať predmet zmluvy v rozsahu podľa Prílohy č. 1 tejto zmluvy v predpísanom množstve a podľa požadovanej špecifikácie a v štandardnej kvalite zodpovedajúcej všetkým technickým normám SR a EÚ.
3. Termín dodania predmetu zmluvy je do 3 mesiacov odo dňa, kedy kupujúci písomne vyzve predávajúceho na dodanie predmetu zmluvy.
4. Predávajúci sa zaväzuje predmet zmluvy dopraviť do miesta dodania: sídlo kupujúceho.

# Dodacie podmienky

1. Kupujúci sa zaväzuje tento predmet zmluvy prevziať a zaplatiť zaň dohodnutú cenu podľa článku IV.
2. Kupujúci sa zaväzuje spolupôsobiť a poskytnúť súčinnosť predávajúcemu.
3. Spolu s predmetom zmluvy budú kupujúcemu odovzdané nasledovné doklady :
4. daňový doklad;
5. záručný list, servisná knižka, príp. ostatné potrebné doklady a manuály;
6. dodací list alebo preberací protokol.
7. Pri prevzatí predmetu zmluvy podpíšu zmluvné strany prostredníctvom svojich poverených zástupcov dodacie listy alebo preberacie protokoly, ktoré budú prílohou daňového dokladu.
8. Odovzdanie bude vykonané povereným zástupcom predávajúceho - servisným technikom a prevzatie zástupcom kupujúceho-konečného prijímateľa resp. riaditeľom školy, v mieste dodania v termíne na základe dohody, najneskôr v termíne dodania uvedeného v čl. III ods. 3 tejto Zmluvy. Predávajúci je povinný vyrozumieť kupujúceho (emailom) o pripravenosti predmetu zmluvy k odovzdaniu -prevzatiu minimálne 2 pracovné dni vopred.
9. Predmet zmluvy uvedený v čl. III. tejto zmluvy je splnený jeho prevzatím a podpísaním dodacieho listu alebo preberacieho protokolu zástupcom kupujúceho. Na dodacom liste je predávajúci povinný uviesť výrobné číslo dodávaného predmet zmluvy (identifikačné znaky) a jeho jednotkovú cenu.
10. V prípade, ak kupujúci preukázateľne odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne.
11. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu, ako aj doklady uvedené v ods. 3.
12. Predávajúci vyhlasuje, že predmet kúpy dodávaný v rámci predmetu tejto zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, predmet zmluvy je nový, prvotriedneho vyhotovenia a--z prvotriednych materiálov.

# Kúpna cena

1. Kúpna cena bola stanovená dohodou zmluvných strán v zmysle zákona NR SR č. 18/1996 z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národne rady Slovenskej republiky č. 18/1996 Z. z. o cenách v znení neskorších predpisov takto:
2. **Logický celok 1 – Počítačové zariadenia**

|  |  |  |  |  |  |  |  |
| --- | --- | --- | --- | --- | --- | --- | --- |
| P. č. | Názov položky/ tovaruV zmysle opisu zákazky | Merná jednotka/kus | Cenaza 1 ksv EURbezDPH | SadzbaDPH v% | Cena za 1 ks v EUR s DPH | Celková cena za požadované množstvov EURbezDPH | Celková cenaza požadované množstvo v EURs DPH |
| 1. | Počítač | 20 |  | 20 |  |  |  |
| 2. | Notebook | 8 |  | 20 |  |  |  |
| 3. | Kompletný interaktívny triptych board | 1 |  | 20 |  |  |  |
| 4. | Monitor | 20 |  | 20 |  |  |  |
| 5. | Informačný dotykový displej | 2 |  | 20 |  |  |  |
| 6. | Softvérový balík pre interaktívnu tabuľu1 | 2 |  | 20 |  |  |  |
| 7. | Vedecká kalkulačka | 1 |  | 20 |  |  |  |
| 8. | Reproduktory k PC | 1 |  | 20 |  |  |  |
| 9. | Výučbový prezentačný softvér pre interaktívnu tabuľu | 1 |  | 20 |  |  |  |
| 10. | Vizualizér | 1 |  | 20 |  |  |  |
| Kritérium na vyhodnotenie ponúk Najnižšia cena v EUR vrátane DPH za celý predmet zákazky |  |  |

**Cena stanovená za celý logický celok zákazky obsahuje všetky náklady súvisiace s predmetom obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady.**

1. **Logický celok 2 – Tlačiarne**

|  |  |  |  |  |  |  |  |
| --- | --- | --- | --- | --- | --- | --- | --- |
| P. č. | Názov položky/ tovaruV zmysle opisu zákazky | Merná jednotka/kus | Cenaza 1 ksv EURbezDPH | SadzbaDPH v% | Cena za 1 ks v EUR s DPH | Celková cena za požadované množstvov EURbezDPH | Celková cenaza požadované množstvo v EURs DPH |
| 1. | 3D Tlačiareň | 1 |  | 20 |  |  |  |
| 2. | Tlačiareň | 1 |  | 20 |  |  |  |
| Kritérium na vyhodnotenie ponúk Najnižšia cena v EUR vrátane DPH za celý predmet zákazky |  |  |

**Cena stanovená za celý logický celok zákazky obsahuje všetky náklady súvisiace s predmetom obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady.**

1. Dohodnutá kúpna cena je stanovená ako cena v čase podpisu tejto zmluvy.
2. Kúpna cena je splatná na základe daňového dokladu (faktúr/y) predávajúceho, ktoré budú kupujúcemu odovzdané súčasne s predmetom zmluvy. Faktúra musí obsahovať náležitosti daňového dokladu a špecifikáciu ceny. Súčasťou faktúry musí byť dodací list alebo preberací protokol. Lehota splatnosti faktúry je do 30 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.
3. V cene predmetu zmluvy je zahrnutá doprava a vyloženie predmetu zmluvy v zmysle čl. III ods. 4, montáž a sprevádzkovanie, zaškolenie obsluhy a likvidácia odpadu.

# Možnosť a spôsob úpravy ceny

Kúpnu cenu za predmet zmluvy je možné meniť výlučne len na základe zmien obchodných podmienok vyplývajúcich zo všeobecne záväzných právnych noriem SR, a to formou dodatku odsúhlaseného oboma zmluvnými stranami.

# Možnosť odmietnuť prebratie predmetu zmluvy

Kupujúci si vyhradzuje právo odmietnuť prevziať predmet zmluvy z dôvodu nedodržania akosti, štruktúry alebo množstva predmetu zmluvy špecifikovaného v prílohe č. 1, pokiaľ sa zmluvné strany nedohodnú inak.

# Odstúpenie od zmluvy

1. Ak predávajúci poruší povinnosti ustanovené touto zmluvou, predmet zmluvy má vady. Za vady predmetu zmluvy sa považuje aj dodanie iného predmet zmluvy, ako určuje táto zmluva, čo zakladá pre kupujúceho dôvod na odstúpenie od zmluvy.
2. Kupujúci môže odstúpiť od zmluvy, ak dodávaný predmet zmluvy nemá tie isté funkčné vlastnosti, ktoré špecifikoval v súťažných podkladoch a v prílohe č. 1 tejto Zmluvy, ak má právne vady alebo ak nie je predmet zmluvy dodaný v termíne podľa čl. III ods. 3 tejto Zmluvy, ak sa zmluvné strany nedohodli inak.
3. Odstúpením od zmluvy zanikajú všetky práva a povinnosti zmluvných strán z tejto zmluvy, pričom obidve zmluvné strany sú povinné vrátiť si plnenia poskytnuté pred odstúpením od tejto zmluvy.
4. **Predávajúci je povinný:**
5. Dodať predmet zmluvy kupujúcemu riadne a včas, v požadovanom rozsahu a množstve, v bezchybnom stave a v dohodnutej kvalite, čo kupujúci potvrdí preberacím protokolom alebo podpísaním dodacieho listu.
6. Predmet zmluvy zabaliť alebo vybaviť na prepravu spôsobom, ktorý je obvyklý pre takýto predmet zmluvy v obchodnom styku na jeho uchovanie a ochranu.
7. Predmet zmluvy podľa potreby zmontovať a zaškoliť obsluhu.
8. **Kupujúci je povinný:**
9. Zaplatiť za predmet zmluvy kúpnu cenu a prevziať predmet zmluvy v súlade s touto zmluvou
10. Kupujúci je oprávnený:
11. Bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi kupujúcim a predávajúcim a výsledky administratívnej finančnej kontroly Poskytovateľa (RO pre program Ľudské zdroje) neumožňujú financovanie výdavkov vzniknutých z obstarávania predmetu zmluvy.

# Zmluvné pokuty

1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty:
2. Za omeškanie predávajúceho s dodaním predmetu zmluvy je kupujúci oprávnený žiadať pokutu vo výške 0,05 % z hodnoty predmetu zmluvy za každý deň z omeškania. Zaplatením zmluvnej pokuty nezaniká nárok kupujúceho na prípadnú náhradu škody.
3. Za omeškanie kupujúceho so zaplatením kúpnej ceny má predávajúci nárok na úrok z omeškania vo výške 0,05% z nezaplatenej ceny za každý deň omeškania.
4. V prípade porušenia povinnosti predávajúceho podľa čl. X ods. 1 tejto zmluvy má kupujúci nárok na zmluvnú pokutu vo výške 50% z ceny predmetu zmluvy.
5. V prípade porušenia povinností predávajúceho podľa čl. X ods. 2 až 7 tejto zmluvy má kupujúci nárok na zmluvnú pokutu vo výške 1.000,00 EUR za každé porušenie osobitne.

# Prechod vlastníctva a nebezpečenstvo škody

Kupujúci nadobudne vlastnícke právo k predmetu zmluvy dňom prevzatia predmetu zmluvy, podpísaním preberacieho protokolu alebo dodacieho listu.

# Záruka

Na predmet zmluvy sa vzťahuje záruka 24 mesiacov.

# Kontrola

Dodávateľ sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

# VI. Záverečné ustanovenia

Táto zmluva nadobúda platnosť dňom podpisu zmluvnými stranami.

Táto zmluva nadobúda účinnosť v deň nasledujúci po dni jej zverejnenia na webovom sídle verejného obstarávateľa.

Dodávateľ berie na vedomie, že zmluva sa uzatvára so subjektom, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (infozákon) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“ na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie, alebo sa týkajú používania verejných financií alebo nakladania s majetkom Bratislavského samosprávneho kraja a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu (obsah, náležitosti, obchodné tajomstvo, fakturačné údaje), na internetovej stránke vlastníka za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.“

Zmluvné strany sa dohodli na tom, že záväzkový vzťah, vzniknutý na základe tejto zmluvy sa riadi ustanoveniami Obchodného zákonníka, nakoľko ide o vzťah subjektov, ktorý spadá pod vzťahy uvedené v ustanovení § 261 Obchodného zákonníka.

Táto zmluva je vyhotovená a podpísaná v troch rovnopisoch, jeden pre Dodávateľa a dve vyhotovenia pre Objednávateľa.

Všetky zmeny tejto zmluvy je možné vykonať len po vzájomnej dohode zmluvných strán vo forme písomného dodatku k tejto zmluve, ktorý bude odsúhlasený a podpísaný osobami oprávnenými konať za obidve zmluvné strany.

Zmluva sa uzatvára na dobu určitú t. j. v termíne dodania celkového predmetu zmluvy a vzájomného vysporiadania záväzkov.

Predávajúci súhlasí s podmienkami súťaže určenými verejným obstarávateľom, ktorej sa stal víťazom.

Neoddeliteľnou súčasťou tejto zmluvy je: **Príloha č. 1 - Špecifikácia predmetu zákazky** (vrátane typologického označenia dodávaných produktov).

Zmluvné strany vyhlasujú, že si túto zmluvu prečítali jej obsahu porozumeli a na znak toho, že zodpovedá ich skutočnej a slobodnej vôli ju podpísali.

|  |  |
| --- | --- |
| V\_\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_\_\_\_\_\_\_\_\_ | V\_\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_\_\_\_\_\_\_\_\_ |
| Kupujúci: | Predávajúci: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Titul, meno, priezviskoFunkciaOdtlačok pečiatky | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Titul, meno, priezviskoFunkciaOdtlačok pečiatky |

Prílohy:

Príloha č. 1: Špecifikácia predmetu zákazky (vrátane typologického označenia produktov)